《采葛行》
宋代·吴泳

黄葛溪上生，青条谷中垂。
薄言采其丝，缉彼綌与絺。
缝作公子裳，远寄闺人思。
絺兮凄以风，不值当暑时。
轻鲜未及御，弃置忽若遗。
虽则遭弃捐，肯为风雨移。
朝暮蒙楚中，采采以慰饥。
君看葛妇歌，尝胆味若饴。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。